पाएं अपने शहर की ताज़ा ख़बरें और फ्री ई-पेपरडाउनलोड करें
झाझा-सिमुलतला रेलखंड स्थित रजला हाॅल्ट के झाझा जीआरपी ने एक 35 वर्षीय अज्ञात व्यक्ति का शव रेलवे ट्रैक से बरामद किया। जानकारी अनुसार गांव के कुछ लोगों के द्वारा रेलवे ट्रैक के बीच शव देखा गया जिसके बाद तुंरत इस बात की जानकारी आग की तरह फैल गयी और तुरंत झाझा स्टेशन मास्टर को सूचना दी गई। सूचना के बाद स्टेशन मास्टर ने इस बात की जानकारी झाझा रेलथाना को दी। रेल पुलिस घटनास्थल पर पहुंचकर शव को अपने कब्जे में लिया और आसपास मृतक की पहचान के लिए घटना स्थल पर जांच की गयी लेकिन कुछ नही मिला। झाझा रेल थानाध्यक्ष अनिल कुमार ने बताया कि पोल संख्या 362/13-15 के बीच उक्त व्यक्ति की मौत ट्रेन की चपेट मे आने हुई है। जिसके बाद शव को बरामद कर उसे पोस्टमार्टम के लिये जमुई भेज दिया गया है। शव की शिनाख्त के लिये पुलिस आगे की कार्रवाई कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn